text: নিতিন নরেন্দ্র মেনন (জন্ম ২ নভেম্বর ১৯৮৩) একজন ভারতীয় ক্রিকেটার এবং আম্পায়ার। তিনি লিস্ট এ ক্রিকেটে মধ্য প্রদেশের প্রতিনিধিত্বকারী ডানহাতি ব্যাটসম্যান। তিনি এখন একজন আম্পায়ার এবং ২০১৫-১৬ রণজি ট্রফি  এবং অস্ট্রেলিয়ার শেফিল্ড শিল্ডে ম্যাচে আম্পায়ারের দায়িত্বে ছিলেন। ২০২০ সালের জুনে, তাকে নাইজেল লংয়ের পরিবর্তে আইসিসি আম্পায়ারদের এলিট প্যানেলে পদোন্নতি দেওয়া হয়। তাঁর বাবা নরেন্দ্র মেননও একজন আম্পায়ার ছিলেন।
  
  আম্পায়ারিং ক্যারিয়ার 
  ২৬ জানুয়ারী, ২০১৭ তারিখে প্রথম ভারত এবং ইংল্যান্ডের মধ্যেকার টি-টোয়েন্টি আন্তর্জাতিক (টি২০আই) ম্যাচে আম্পায়ার হিসাবে দাঁড়িয়েছিলেন। তিনি ১৫ই মার্চ ২০১৭ তারিখে আফগানিস্তান এবং আয়ারল্যান্ডের মধ্যে প্রথম একদিনের আন্তর্জাতিকে (ওডিআই) ম্যাচে আম্পায়ারের দায়িত্ব পালন করেন।
  
  ২০১৮ সালের অক্টোবরে আইসিসি মহিলা বিশ্ব টুয়েন্টি২০ জন্য ঘোষিত বারোজন অন-ফিল্ড আম্পায়ারে তালিকায় তার নামও ঘোষণা করা হয়। ইয়ান গোল্ডের সাথে ২০১৯ ইন্ডিয়ান প্রিমিয়ার লীগ ফাইনালে অন-ফিল্ড আম্পায়ার হিসাবে ছিলেন তিনি।
  
  আফগানিস্তান এবং ওয়েস্ট ইন্ডিজের মধ্যে ২০১৯ নভেম্বরে একমাত্র টেস্ট ম্যাচের জন্য মাঠের আম্পায়ারের দায়িত্বে ছিলেন মেনন।  তিনি এই স্তরে ৬২তম ভারতীয় আম্পায়ার হিসাবে অন্তর্ভূক্ত হয়েছেন। ২০২০ সালের ফেব্রুয়ারিতে, আইসিসি তাকে ২০২০ সালের অস্ট্রেলিয়ায় আইসিসি মহিলা টি-টোয়েন্টি বিশ্বকাপের ম্যাচগুলিতে দায়িত্ব পালনকারী একজন আম্পায়ার হিসাবে নাম ঘোষণা করে।
  
  আরো দেখুন 
  
   টেস্ট ক্রিকেট আম্পায়ারদের তালিকা
   একদিনের আন্তর্জাতিক ক্রিকেট আম্পায়ারদের তালিকা
   টুয়েন্টি২০ আন্তর্জাতিক ক্রিকেট আম্পায়ারদের তালিকা
  
  তথ্যসূত্র
  
  বহিঃসংযোগ 
  
   ক্রিকইনফোতে নিতিন মেনন
   ক্রিকেট অনলাইনে নিতিন মেনন 
  বিষয়শ্রেণী:ইন্দোর থেকে আগত ক্রিকেটার
  বিষয়শ্রেণী:মধ্যপ্রদেশের ক্রিকেটার
  বিষয়শ্রেণী:ভারতীয় টি২০ আই ক্রিকেট আম্পায়ার
  বিষয়শ্রেণী:ভারতীয় ওডিআই ক্রিকেট আম্পায়ার
  বিষয়শ্রেণী:ভারতীয় টেস্ট ক্রিকেট আম্পায়ার
  বিষয়শ্রেণী:ভারতীয় ক্রিকেট আম্পায়ার
  বিষয়শ্রেণী:ভারতীয় ক্রিকেটার
  বিষয়শ্রেণী:জীবিত ব্যক্তি
  বিষয়শ্রেণী:১৯৮৩-এ জন্ম
title: নিতিন মেনন